बैठक में सड़क सुरक्षा सप्ताह को लेकर चर्चा
ऑटोरिक्शा मजदूर संघ जालोर की बैठक सुंदेलाव तालाब पर जिलाध्यक्ष अंबालाल माली की अध्यक्षता में आयोजित हुई। बैठक में जनवरी माह मेंं सड़क सुरक्षा सप्ताह को लेकर चर्चा की गई। बैठक में जिलाध्यक्ष अंबालाल माली ने ऑटो चालकों को ऑटो संचालन के दौरान कागजात साथ रखने की बात कही। उन्होंने ऑटो रिक्शा यूनियन के पदाधिकारियों को नियत स्थान पर ही वाहन को खड़ा करने की बात कही। सचिव नियाज मोहम्मद ने सवारियों तालमेल बिठाने और रात्रि के समय सवारियों को दूरी और किराया बताकर बैठाने की बात कही। बैठक में कोषाध्यक्ष कुयाराम मेघवाल ने यूनियन का लेखा जोखा प्रस्तुत किया। इस दौरान कार्यकारिणी सदस्य तुलसाराम माली, फूसाराम मेघवाल, डायाराम माली, वेलाराम देवासी, बाबूलाल माली, सुल्तान खा समेत कई जने मौजूद थे।
hin_Deva hin_Deva